Starši sobu rozsudźili, štó ma w kubłanišćach wobjed poskićeć
Budyšin (CK/SN). Za koncesije k zastaranju z wobjedom wot šulskeho lěta 2017/2018 je Budyska měšćanska rada nětko zelenu swěcu dała. Za 15 kubłanišćow w nošerstwje města bě zarjadnistwo wukony w jědnaće losach wupisało. Při tym jedna so wo 450 porcijow w pěstowarnjach, 800 na zakładnych šulach, 300 na wyšich a spěchowanskich šulach kaž tež 470 na gymnazijach. Pjeć zajimcow z Drježdźan, Zhorjelca a Połčnicy je so wo tónle nadawk prócowało. Do posudźowanja jich poskitka zapřijachu radźićeljo koncept a płaćiznu po 30 procentach kaž tež jědźny plan k 40 procentam. Tele kriterije běchu hižo před lětami po dlěšej diskusiji wo šulskej jědźi takle wobzamknyli. To samsne płaći za žadanje, zo maja zastupjerjo staršich a personala sobu rozsudźić. Kaž so nětko pokaza, dóstanjetej jeničce Fichtowa a Curiejowa zakładna šula noweho zastaraćela. To swědči po wuprajenju zarjadnistwa „wo wěstej spokojnosći“.
slk_Latn szl_Latn